Noscant omnes futuri et presentes quod Galterius, Sombernonis dominus, ecclesię S. Dionysii de Verge tres quartas olei dedit et quittavit quas ei prędicta ecclesia debebat annuatim. Hoc laudavit Varnerius, frater ejus. Hujus rei testes sunt Nicholaus et Odo, canonici, Haimo dominus Marrigniaci, Galo de Lambre, Bartholomeus de Fontanis. Ut vero ratum hoc in perpetuum habeatur ex voluntate et precepto ejusdem Garnerii sigillo episcoporum Eduensis et Cabilonensis et Odonis, filii ducis Burgundię, et suo roboravit.